STEWE
స్టీవ్‌ స్మిత్‌ అరుదైన రికార్డు
మెల్‌బోర్న్‌: పాకిస్థాన్‌ మెల్‌బోర్న్‌లో జరుగుతున్న రెండవ టెస్టులో ఆస్ట్రేలియా టెస్టు కెప్టెన్‌ స్టీవ్‌ స్మిత్‌ అరుదైన ఘనత సొంతం చేసుకున్నాడు.కాగా ఈ ఏడాది టెస్టుల్లో వెయ్యి పరుగులు చేసి వరుసగా ఆ ఘనతను మూడుసార్లు సాధించిన నాలుగవ ఆటగాడిగా గుర్తింపు పొందాడు.పాకిస్థాన్‌తో మెల్‌బోర్న్‌లో జరుగుతున్న రెండవ టెస్టులో 168 బంతులను ఎదుర్కొన్న స్టీవ్‌ స్మిత్‌ 17 బౌండరీలు,1 సిక్సర్‌ సాయంతో సెంచరీని నమోదు చేశాడు.తద్వారా 2016లో టెస్టుల్లో 1000 పరుగుల మైలురాయిని అందుకున్నాడు.కాగా 2014,2015లలో కూడా స్మిత్‌ టెస్టుల్లో 1000 పైగా పరుగులు సాధించాడు. 3 సార్లు వెయ్యికి పైగా పరుగులు గతంలో వెస్టిండీస్‌కు చెందిన బ్రియాన్‌ లారా,ఇంగ్లండ్‌కు చెందిన ఆటగాళ్లు కెవిస్‌ పీటర్సన్‌,ట్రెస్కోథిక్‌ మాత్రమే వరుసగా మూడుసార్లు వెయ్యికి పైగా పరుగులు సాధించిన ఆటగాళ్ల జాబితాలో ఉన్నారు.కాగా మొత్తంగా చూస్తే ఆస్ట్రేలియాకు చెందిన మాథ్యూ హెడెన్‌ అయిదు కేలండర్‌ ఇయర్‌లలో వరుసగా వెయ్యి పరుగులు సాధించిన ఏకైక ఆటగాడు.రెండు బాక్సింగ్‌ డే టెస్టుల్లో 410 పరుగులు ఇదిలా ఉంటే 2014లో జరిగిన బాక్సింగ్‌ డే టెస్టులో భారత్‌పై 192,14 పరుగులు చేసిన స్టీవ్‌ స్మిత్‌,2015లో వెస్టిండీస్‌పై 134,70 పరుగులు చేశాడు.తద్వారా రెండు బాక్సింగ్‌ డే టెస్టుల కలిపి స్మిత్‌ 410 పరుగులు చేయడం విశేషం.వర్షం కారణంగా రెండవ టెస్టుకి పలుమార్లు అంతరాయం ఏర్పడింది.కాగా రెండవ టెస్టులో పాకిస్థాన్‌ తన తొలి ఇన్నింగ్స్‌ను 9 వికెట్లకు 443 వద్ద డిక్లేర్‌ చేసింది.పాకిస్థాన్‌ ఇన్నింగ్స్‌లో అజహర్‌ అలీ డబుల్‌ సెంచరీ చేయగా,సోహైల్‌ ఖాన్‌,అసద్‌ షఫీఖ్‌ హాఫ్‌ సెంచరీలను నమోదు చేశారు.కాగా మెల్‌బోర్న్‌ క్రికెట్‌ గ్రౌండ్‌లో అజహర్‌ అలీ డబుల్‌ సెంచరీ సాధించడంతో ఒకే ఏడాది రెండు డబుల్‌ సెంచరీలు చేసిన తొలి పాక్‌ క్రికెటర్‌గాను రికార్డు నెలకొల్పాడు.ఆస్ట్రేలియా 6 వికెట్లకు 465 పరుగులు స్కోరు వద్ద ఉండగా వర్షం పడింది.దీంతో మ్యాచ్‌ను తాత్కాలికంగా నిలిపివేశారు.ఆస్ట్రేలియా ఇన్నింగ్స్‌లో డేవిడ్‌ వార్నర్‌ 144 పరుగులతో సెంచరీ చేయగా,ఆ తరువాత స్టీవ్‌ స్మిత్‌ క్రీజులో ఉన్నాడు.మూడు టెస్టు మ్యాచ్‌ల సిరీస్‌లో ఆస్ట్రేలియా 1-0 ఆధిక్యంలో దూసుకుపోతుంది.